Iecava

Iecava – miestas (nuo 2021 m.) pietų Latvijoje, prie Iecavos upės. 5736 gyventojai (2021 m.).Iecava. Informācija par objektu, Vietvārdu datubāze, Latvijas ģeotelpiskās informācijas aģentūra. Nuoroda tikrinta 2021.07-01. Veikia Iecavos liuteronų bažnyčia. 

 Istorija 
1492 m. pirmą kartą pamininėta rašytiniuose šaltiniuose.Vēsturiskais apskats, Iecavas novads. Nuoroda tikrinta 2021-07-01. Iki XX a. buvo žinoma vokišku vardu Gross Eckau. 

1812 m. Napoleono armijų įsiveržimo į Rusijos imperiją metu, ties Iecava įvyko Iecavos (Eckau) mūšis, kurį laimėjo Ž. Makdonaldo vadovaujamos prancūzų pajėgos. 

1963–1990 m. miesto tipo gyvenvietė. 2009–2021 m. Iecavos savivaldybės centras.

 Transportas 
Svarbus Latvijos transporto centras. Per Iecavą nutiesta Latvijos A7 magistralė, kuri yra ir Via Baltica kelio dalis. 5 km nuo miesto centro eina geležinkelio linija „Jekabpilis-Jelgava“, prie kurios įsikūrusi Iecavos geležinkelio stotis. 1962 m. Iecavą pasiekė pirmasis Latvijoje gamtinių dujų dujotiekis.

 Sportas 
 FK Iecava – futbolo klubas;
 FK Iecava (moterys) – moterų futbolo ekipa;

 Galerija 

 Šaltiniai 

Kategorija:Latvijos miestai
Kategorija:Bauskės savivaldybės gyvenvietės